Ritratt: Birdlife .td_uid_2_608d0a6f8ed38_rand.td-a-rec-img{text-align:left}.td_uid_2_608d0a6f8ed38_rand.td-a-rec-img img{margin:0 auto 0 0} Il-Federazzjoni Kaċċaturi, Nassaba u Konservazzjonisti, l-FKNK, qalet li l-istqarrija tal-NGO BirdLife Malta fejn qalet li tifel kien iggwidat minn kaċċatur biex iżomm senter u jispara fuq għasfur fir-Riżerva tal-FKNK fil-Miżieb, hija skorretta u qarrieqa. Il-Ġimgħa Birdlife Malta ppubblikat ritratt ta' kaċċatur li kien iffilmjat jikkaċċja ma' minorenni fil-Miżieb. Jirriżulta li fil-filmat juri l-kaċċatur jassisti lit-tifel biex jimmira s-senter lejn għasfur minn pożizzjoni fissa, u jispara tir wieħed. Il-Ġimgħa kien l-aħħar jum tal-kaċċa fir-Rebbiegħa għal din is-senna. Birdlife Malta qalu kif dan hu att kriminali u hu ripetizzjoni ta' dak li ġara s-sena l-oħra fil-Miżieb, post ikkontrollat mill-FKNK u li ġie mgħoddi biex jitmexxa mil-lobby tal-kaċċaturi f'deal sigriet u li tul l-istaġun tal-kaċċa tar-rebbiegħa kien fil-qofol ta' diversi rapporti ta' illegalitajiet. Tifel jispara fuq għasfur bl-għajnuna ta' kaċċatur Fir-reazzjoni tagħha għal dak li qalet il-Birdlife, l-FKNK qalet li l-Kap tal-Konservazzjoni tal-BirdLife Nicholas Barbara, flimkien ma' attivisti oħra tal-BirdLife, inqabad idur f'żona projbita' għall-pubbliku f'dak il-ħin, fl-istess Riżerva tal-FKNK tal-Miżieb. Dwar dan l-FKNK qalet li għamlet rapport mal-Pulizija. L-FKNK staqsiet liema liċenzja għandhom BirdLife Malta u CABS li jiffilmjaw, jieħdu ritratti u jippubblikaw filmati ta' kaċċaturi u nassaba. Hawn il-Federazzjoni qabblet każi separat u li m'għandux x'jaqsam mal-kaċċa, fejn raġel tressaq il-Qorti talli ħadem bħala investigatur privat ingħajr ma' kellu liċenzja. Fl-2020 Il-Pulizija tarresta lill-anzjan li ta senter tal-kaċċa lil tifel taħt l-età Il-Federazzjoni temmet tgħid li se tinvestiga dak li ġie rrappurtat ilbieraħ, taġixxi u tieħu l-passi legali u dixxiplinarji essenzjali kollha fid-difiża u jew kontra kull individwu kif ikun meħtieġ. .td_uid_3_608d0a6f8effd_rand.td-a-rec-img{text-align:left}.td_uid_3_608d0a6f8effd_rand.td-a-rec-img img{margin:0 auto 0 0}